CHIDAMBARAM
అత్యవసర పరిస్థితిపైనే ఇందిర తప్పిదం అని ఒప్పుకున్నారు
న్యూఢిల్లీ, డిసెంబరు 24: దేశంలో ఆనాడు అత్యవసరపరిస్థితిని విదించడం పెద్ద తప్పేనని నాటి అధినేత్రి ఇందిరాగాంధీ స్వయంగా అంగీకరించారని, అదేవిధం గా నేడు పెద్దనోట్ల చెలామణి రద్దు కూడా పెద్ద తప్పుగానే భావించి తప్పిదాన్ని మోడీ అంగీకరించాలని కేంద్ర మాజీ ఆర్థికమంత్రి పి.చిదంబరం పేర్కొన్నారు. అయితే ప్రధాని మోడీ తన తప్పును అంగీకరించేందుకు సిద్ధంగా లేరని 45 కోట్ల మందిప్రజలను యాచకులుగా మార్చి వేస్తోందని, మధ్యతరగతి ప్రజలను 45రోజుల పాటు సమస్యల్లోనికి నెట్టివేసిందని అన్నారు. ఈ పరిస్థితిని చక్కదిద్దేందుకుమరో ఆరునెలల వ్యవది పడుతుందన్నది అందరూ అంగీకరిం చాల్సిందేనన్నారు. సత్యమర్తిభవన్‌లో పార్టీ కేడర్‌ను ఉద్దేశించి మాట్డాఉతూ కాంగ్రెస్‌కేడర్‌ మొత్తం ప్రజల్లోనికి వెళ్లి వారి సమస్యలపై పోరాడాల్సిన తరునం ఇదేనని పిలుపునిచ్చారు.
నల్లధనాన్ని కూకటివేళ్లతో పెకలించివేస్తుందని బిజెపి చెపుతున్న పెద్దనోట్ల రద్దువల్ల ఎలాంటి ప్రభావం ఉండదని, అవినీతి, నకిలీ కరెన్సీని నిర్మూలిస్తామని చెప్పడం అర్ధ రహితమని ఆనాలోచిత విధానమని అన్నారు. నగదురహిత ఆర్థికవ్యవస్థ ఎలా సాధ్యం అవుతుందని, అమెరికాలాంటి పెద్ద దేశంలోనే 46శాతం లావాదేవీ లు నగదురూపంలో జరుగుతున్నాయని, అమెరికా ఏర్పడి 300 సంవత్సరాల యిందన్న అంశం మోడీ గుర్తుచేసుకోవాలన్నారు. అలాగే జర్మనీలో కూడా 80శాతం నగదురూపంలోనే లావాదేవీలు జరు గుతున్నాయన్నారు.
తాను ఒక అనాలోచిత, తప్పుడు నిర్ణయం తీసుకున్నట్లు ప్రధానిమోడీ అంగీకరించాల్సిందేనన్నారు. తాము చేసిన తప్పుడు నిర్ణయాలను అంగీకరించడంలో తప్పులేదని, తప్పుచేసామని ఒప్పుకోవడం ఆత్మన్యూనత కానేకాదని మోడీ గుర్తుంచు కోవాలని చిదంబరం సూచించారు. మోడీ నోట్లరద్దుకు ముందు కొత్తనోట్ల ముద్రణ ఎంత కాలం పడుతుంది, ఈలోపు ఎటిఎం మెషిన్లు రీకాలిబ్రేట్‌ అవుతాయాఅన్నది ముందు అంచ నా వేయాలన్నారు.రూ.500,రూ.1000నోట్లు రద్దుచేసినతర్వాత రూ.2వేల నోట్లు తెచ్చి ప్రయోజనం ఏమిటన్నది కూడా వివరించలేకపోయిందన్నారు.